[{"text_idx": "#000001", "text": "Unu persono mortis kaj 27 estis vunditaj en la tertremo kiu trafis la c\u0302efurbon de Kroatio la 22-an de marto. S\u0302ajne neniuj esperantistoj estis rekte trafitaj, sed difektig\u0302is la sidejo de la loka Esperanto-klubo, kiu nun bezonas kostajn riparojn."}, {"text_idx": "#000002", "text": "La klubejo en Zagrebo en pli felic\u0302a tempo."}, {"text_idx": "#000004", "text": "Post inspekto montrig\u0302is, ke inter la malpli serioze difektitaj konstruaj\u0302oj estas ankau\u0306 la sidejo de la loka Esperanto-klubo en la adreso Vodnikova 9 en la forte trafita urbocentro."}, {"text_idx": "#000006", "text": "En teksto publigita en la retejo de Kroata Esperanto-Ligo g\u0302ia prezidanto Spomenka S\u030ctimec priskribas sian sperton:"}, {"text_idx": "#000009", "text": "La riparon de la fumtubo en la klubejo la zagrebaj esperantistoj povos pagi per s\u0302parmono el sia konto por la prizorgo de la domo. Tiu mono tamen ne estas uzebla por la novaj hejtaparatoj, kaj Kroata Esperanto-Ligo nun esperas je la solidareco kaj subteno de alilandaj esperantistoj por restarigi la klubon."}, {"text_idx": "#000010", "text": "Alklaku por kunhavigi c\u0302e Twitter(Malfermig\u0302as en nova fenestro)Alklaku por kunhavigi c\u0302e Facebook(Malfermig\u0302as en nova fenestro)Alklaku por kunhavigi per Telegramo(Malfermig\u0302as en nova fenestro)"}]